Ur.broj: 10-2016-13

Marija Bistrica, 29.09.2016.

Temeljem članka 26. Statuta Turističke zajednice općine Marija Bistrica (Službeni glasnik Općine Marija Bistrica 07/10 od 20.10.2010.), Turističko vijeće Turističke zajednice općine Marija Bistrica na svojoj 13. sjednici održanoj 29. rujna 2016. godine donijelo je slijedeću

**ODLUKU**

o raspisivanju natječaja za direktora Turističkog ureda Turističke zajednice općine Marija Bistrica.

Članak 1.

Tekst natječaja glasi:

NATJEČAJ

za izbor i imenovanje direktora Turističkog ureda

Turističke zajednice općine Marija Bistrica

Radno mjesto: Direktor Turističkog ureda

Broj izvršitelja: 1 (jedan), na puno radno vrijeme

Plaća: Određena Pravilnikom o radu, djelokrugu, organizaciji, načinu radu i unutarnjem ustrojstvu Turističkog ureda Turističke zajednice općine Marija Bistrica

Direktorom može biti imenovana osoba koja osim općih uvjeta ispunjava i sljedeće posebne propisane uvjete:

1. da ima završen preddiplomski sveučilišni studij (sveučilišni prvostupnik/prvostupnica) ili stručni studij (stručni prvostupnik/prvostupnica) ili završen preddiplomski i diplomski sveučilišni studij ili integrirani preddiplomski i diplomski sveučilišni studij (magistar/magistra) ili specijalistički diplomski stručni studij (stručni specijalist/specijalistica)

2. da ima najmanje godinu dana radnog iskustva na rukovodećim poslovima;

3. da izradi prijedlog svog programa rada turističke zajednice za jednogodišnje razdoblje;

4. da aktivno zna jedan svjetski jezik;

5. da ima položen stručni ispit za rad u turističkom uredu; (Na natječaj se može javiti i biti imenovan za direktora Turističkog ureda kandidat koji nema položen stručni ispit za rad u turističkom uredu, pod uvjetom da istog položi u roku od godine dana, u protivnom mu prestaje radni odnos po isteku posljednjeg dana roka za polaganje stručnog ispita.)

6. da poznaje rad na osobnom računalu.

Uz pismenu prijavu kandidati trebaju priložiti:

1. životopis

2. preslik domovnice

3. dokaze o ispunjavanju uvjeta natječaja – preslike dokumenata (isprava o završenom školovanju, diploma; preslika radne knjižice ili ispis podataka iz evidencije HZMO, preslika vozačke dozvole, preslika uvjerenja o osposobljavanju za rad na računalu ili pisana izjava kandidata, preslika uvjerenja o učenju stranih jezika ili pisana izjava kandidata, pohađanju tečaja, seminara ili sl., uvjerenje o položenom stručnom ispitu za rad u turizmu – ako je kandidat položio ispit)

4. potvrdu o nekažnjavanju

5. koncept organizacije rada Turističke zajednice općine Marija Bistrica

Direktor ne može biti predsjednik niti član skupštine, turističkog vijeća i nadzornog odbora niti jedne turističke zajednice. Za direktora se ne može izabrati osoba koja je član upravnog ili nadzornog tijela trgovačkog društva ili pravne osobe koja je član turističke zajednice.

Rok za prijavu na natječaj je 8 dana od dana objave natječaja.

Pismene prijave uz naznaku: »Natječaj za direktora Turističkog ureda – ne otvarati« dostaviti na adresu: Turistička zajednica općine Marija Bistrica, Zagrebačka bb, 49246 Marija Bistrica.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od 30 dana od dana odabira kandidata.

Turistička zajednica općine Marija Bistrica zadržava pravo da ne odabere nijednog kandidata te nije odgovorna za štetu uslijed obustave natječaja.

Članak 2.

Natječaj će se objaviti u Zagorskom listu dana \_\_\_\_\_\_\_\_\_\_\_\_\_\_., te na web stranici TZO Marija Bistrica: www.tz-marija-bistrica.hr, te od toga dana počinje teći 8 dana trajanja natječaja.

Predsjednik:

 Josip Milički, ing.